section_heading: Bušenje s jednom oštricom
paragraph_text: Postupak bušenja dubokih provrta s jednom oštricom izvodi se "topovskim" svrdlom koje ima lemljenu pločicu od tvrdog metala kao glavnu reznu oštricu. Tijelo svrdla je od alatnog čelika i ima po cijeloj dužini provrt za rashladno sredstvo (SHIP). Utor za odvodnju odvojene čestice izveden je kao veliki V izrez. Područje primjene je od 0,8 mm do 40 mm promjera svrdla, a dužine mogu biti i do 75∙D. Prema potrebi je moguće izraditi i specijalnu dužinu i promjer prema narudžbi. Svrdlo se može koristiti na bušilicama, obradnim centrima kao i na specijalnim strojevima za duboko bušenje.